
NACIONAL 


Prijs di kipachi lo bira Afl. 2,45 y no menos 


E reunion entre Asociacion di 
Panaderia y Ministerio di 
Finanza y Economia, unda ta discuti 
kico mester bira e prijs maximo di 
pan, cu ta worde controla dor di 
Gobierno, no a conduci na nada 
concreto. 

Ministerio di Finanza y Economia 
por biba cu e pensamento pa duna 


Asociacion di Panaderia un aumento 
di prijs, basa riba BBO, aplicando 
2 schakel. Pero e asociacion no ta 
comparti e opinion aki, pasobra no 
ta solamente BBO tin influencia 
riba e prijs. Asociacion di Panaderia 
a informa Ministerio di Finanza y 
Economia no ta BBO so, pero gas, 
gasolin, harina, fleta, otro produc- 


tonan pa traha y empaketa pan, tur a 
aumenta, pa no papia ainda di tarifa 
di awa y coriente, cu tambe lo conoce 
aumento y otro primanan cu Gobi¬ 
erno ta cobra. 

Pesei Asociacion di Panaderia ta di 
opinion cu nan por biba cu p.e. un 
prijs di kipachi, cu awor ta Afl. 2,20 
lo bira Afl. 2,45 y no menos. Maske 


cu tin hende cu a bai p.e. ayera tardi 
na un panaderia na Noord, unda el 
a paga p’e kipachi aki caba Afl. 2,35. 
Di biaha e pregunta, dicon? 

Den esaki e unico contesta cu por 
tin ta, cu dicho panaderia ta agrega 2 
schakel di BBO, esta adicionalmente 
6% y ta rond af naar boven e prijs y 
ta yega na Afl. 2,35. 


Otro noticia lamentabley sorpreviso 

Fiscal mr. Rob van der 
Yeldeafayece na Hulanda 

T abata ainda 3 siman pasa, cu por a mira Fiscal mr. Rob 
van der Veide na Aruba. No ta conoci si el a bin pa 
vakantie of prepara pa bolbe Aruba, unda sigur el a gusta di 
traha na Ministerio Publico. 

Tabata ayera nochi, redaccion di AWEMainta a recibi e 
tristo y lamentable noticia cu Fiscal mr. Rob van der Veide a 
haya atake di curazon y a fayece di inmediato na Hulanda. 

Nos di AWEMainta ta corda e Fiscal aki den un di e 
casonan grandi di Aruba, unda un Spana a mata su propio 
companero, der’e, manera nada no a pasa. E caso aki a haya 
nomber di Caso Hato. E Spano aki mientrastanto a pidi pa 
sinta su castigo na su pais, pa cual el a ser manda, pero no ta 
conoci, si e ta sera ainda na Spana. 

Tabata Fiscal mr. Rob van der Veide, kende tabatin e caso 
aki. Na su famia, sigur tur su amigonan na Aruba, ta bai nos 
mas sincero condolencia. 


Mas v mas por tende awor pa 

Re-introduci sen pa 
productonan no bira mas caro 
di loke nan ta caba 


A yera como bida diario a normalisa, inme- 
diatamente pueblo consumidor por a sinti 
efecto di introduccion di BBO. Maske ainda 
falta hopi mas, segun observadornan. Riba 
tur articulo cu e consumidor cumpra, unabes 
na caha, ta ser cobra 3% adicional, manera un 
forma di sales-tax. 

Pero kico ta pasa, awor cu cobranza di BBO, 
tin caminda na razon di 3%, maske cu e ta 
3.1%, cada sen ta conta. Pero for di dia cu 
Aruba a elimina uso di sen, tur producto a bira 
mas caro. 

Y awor cu p.e. si un comerciante cobra BBO, 
pa un producto, y e sali Afl. 1,94, automatica- 
mente e cliente tin cu paga Afl. 1,95, pasobra 
e sistema ta cu na Aruba, nos ta “rond af naar 


boven”, pues un aumento di 1 sen. 

Maske cu e producto costa Afl. 1,91, e ta 
hay’e ta paga Afl. 1,90 y asina e por yega te Afl. 
1,92, pero asina e yega Afl. 1,93, bo ta rond af 
na boven, pues un aumento di 2 sen pasobra 
no tin sen den circulacion mas, kier men cu e 
producto a bira mas caro, y riba dje awor tin 
BBO. 

Pesei ayera por a tende grito, pa Gobierno 
re-introduci e sistema di sen, pa evita cu e pro¬ 
ductonan ta bira mas caro di loke nan ta caba. 

Den proximo dianan lo bai tende masha 
reclamo, lo tin masha grito, pasobra te ainda 
pueblo consumidor ta hopi confundi y un 
cos ta sigur, inflacion na Aruba lo conoce un 
aumento nunca bisto. 


Diabierne awor ; Aruba ta di rouw 

Accion di protesta, pasobra Minister Briesen no 
a haci suficiente pa mantene Camival Destiny 


F or di e conocido ciudadano, 
pero sigur como persona envolvi 
den industria turistico, Rene J.C. 
Zaandam a informa AWEMainta cu 
diabierne awor e ta organisando un 
manifestacion di protesta, relaciona cu 
e hecho cu e crucero Carnival Destiny 
lo ta ultimo biaha den nos haf. Esaki 
ta un dia hopi tristo pa nos econo¬ 
mia y turismo en general ya cu nos 
flamante Ministro di Turismo, ing. 
Edison Briesen no por a negocia pa 
mantene e linea crucero aki sigui bin 
Aruba, segun Rene Zaandam. “Nos 


ta compronde cu e Ministro aki no ta 
un comerciante, no sa con pa negocia 
y no ta depende di esaki pa su pan di 
cada dia y t’esaki t’e consecuencianan 
cu nos lo tin di biba cune. P’e moti- 
bonan aki nos ta pidi pa tur esnan cu 
ta trahando den e sector turistico aki, 
tour operators, bus drivers, taxista, re- 
bendedornan di tiendanan restaurant, 
carrental, kioskeronan, miembronan 
di MAMBO, pa asisti cu un accion 
pa bin bisti na trabou cu un camisa, 
t-shirt of polo shirt preto riba diabi- 
erna awor dia 5 di januari. Esaki como 


simbolo di protesta contra e Gobierno 
y Ministro di Turismo, ing. Edison 
Briesen pa no a haci suficiente pa 
mantene e crucero aki bin Aruba cu a 
sirbi nos durante anas den high y den 
low season. Nos lo bisti e t-shirt preto 
como simbolo di luto ya cu e crucero 
Carnival Destiny a bai laga nos”, 
segun splicacion di Rene Zaandam. 

Tambe el a informa di a print aigun 
poster cu e siguinte palabranan na 
ingles; 

“The people of Aruba 

Mourn the departure of 


Carnival Destiny 
We thank you for the 
Great years together” 

Esaki por wordo poni riba bentana 
of porta di negoshinan participante. 
Cu esaki tambe Rene Zaandam cu 
sosten di tur cu ta di mesun opinion, 
kier a gradici Carnival Cruise Lines 
muy en particular e barco Destiny 
pa tur e bon servicio cu nan a brinda 
nos comunidad y economia. Esnan cu 
kier mas informacion di e accion di 
protesta y rouw aki, por yama René 
J.C. Zaandam na tel: 593-9111. 

NACIONAL 


Pueblo ta confundi 

BBO no tin excepcion y ta wordo cobra pa tur comerciante 


A yera por a tende un cantidad 
di reaccion riba BBO, si un 
comerciante tin derecho pa cobra of 
no. Hecho ta cu e ta un lei, manera 
Parlamento a aproba y Gobernador a 
firma prome cu fin di aha, loke a haci 
cu e lei aki ta na vigor for di dia 1 di 
januari ultimo. 

Ayera por a tende un cantidad di 
reclamo, p.e. cu un supermercado of 
mini-market no por cobra BBO riba 
pan of carchi di telefon sea di Digicel 
of di SETAR. No por cobra BBO riba 
un producto cu a keda importa for di 
ana pasa. Nada di esaki ta berdad. 


Lei ta bisa, cu tur comerciante 
tin cu paga BBO, cu manera pueblo 
mester sa ta un lei cu ta ordena pa tur 
comerciante cobra, pasobra Gobierno 
si lo cobr’e riba tur loke nan a bende 
(omzet). 

Ta berdad cu hopi caminda tin abu¬ 
so ta wordo cometi, unda p.e. cu pan, 
pa cual ainda Asociacion di Panaderia 
no a yega na un acuerdo kico lo bira e 
prijs maximo cu pan por wordo bendi, 
pero esei no ta kita cu p.e. den un 
supermercado of un mini-market nan 
no tin derecho di cobra e BBO. Aki ta 
bin e di dos schakel de facto. 


Anto aki e confusion, pasobra tin 
supermercado ta cobra 3% riba tur 
producto bendi, incluso riba pan y car¬ 
chi di telefon, pasobra after all, e tin 
cu paga BBO na Gobierno. 

Y manera menciona, tin supermer¬ 
cado, mini-market cu ta abusa di e 
prijs y no ta agrega e 3%, pero p.e. 

10%, cu sigur no ta cuadra cu e lei 
di BBO, pero ta bisa cu nan gasto di 
operacion a subi y nan ta ahusta nan 
prijs na mesun momento, pa cual e 
consumidor por mira diferencia di 
prijs den diferente establecimento. 

Pa loke t’e carchinan di telefon, si 


bo cumpra esaki na sea SETAR of na 
Digicel, si nan prijs ta inclui BBO 
caba, ta nan derecho, pero unabes cu si 
duna oportunidad na un rebendedor, 
e mester agrega BBO riba dje, (di 2 
schakel), pasobra e si tin cu paga esaki 
na Gobierno. 

E hecho aki a keda anticipa, y pueb¬ 
lo tin cu biba cune, y lo tin free for 
all, haciendo cu e tasa di inflacion lo 
conoce un aumento nunca bisto, pero 
esaki pueblo a bai di acuerdo cune, ora 
cu nan a keda keto y no a manifesta 
nan desaprobacion. 


Minister Hirsch Ballin ta bishita Aruba y Cnrsnw 


M inister Hulandes Hirsch Ballin di Husticia ta haci un 

bishita di trabao na Aruba y Corsow, awe 4, y manan 5 di 
januari. 

E bishita na Aruba ta den cuadro di e reunion tri-partite 
entre e Ministernan di Husticia di Reino cu e aha aki ta tuma 
lugar manan dia 5 di januari na Aruba. 

E reunion tri-partite ta wordo organisa dor di Minister di 
Husticia di Aruba, Rudy Croes. Un di e temanan mas principal 
di e reunion ta combatimento di crimen riba e islanan. Central 
den esaki ta e Lei nobo di Derecho Penal y e desaroyo di e pro- 
gramanan di mantencion di orden na Aruba y na Antiyas. 

Durante su bishita na Aruba, Hirsch Ballien lo reuni cu 
Gobernador Freddy Refunjol; cu Prome Minister Oduber; cu 
Minister di Husticia, Rudy Croes; y cu Minister Booshi Wever 
di Salud Publico, Medio Ambiente y Asuntonan Administra¬ 
tivo. 

Na Corsow, unda e ta awe, e Minister Hulandes ta reuni cu 
Minister Presidente di Antiyas, sra Emily de Jongh-Elhage, 
cu Gobernador mr. Frits Goedgedrag, y cu Presidente di Corte 
Comun, mr. Luis de Lannoy. 

NACIONAL I 

Ningun desafio ta 
bin sin esfuerzo 


Comercio comodo 

A ruba pa ananan a importa tur su necesidad- 
nan na manera facil y comodo. Mercadonan 
manera Merca y Europa semper a brinda opor- 
tunidad di negoshi cu hopi seguridad y facilidad, 
comercio na Aruba semper a duna preferencia na e 
forma facil y comodo aki. A pesar cu ta existi otro 
mercadonan cu por provee articulonan di e mesun 
calidad na menos prijs, semper a prefera di no bai 
den aventura a pesar cu esaki lo por a representa 
na mihor ganashi of reduccion di prijs pa con- 
sumidornan. 

Nos rednan naviero ta ehempel di esaki, cu pa 
motibo di e comodidad aki nos ta paga dobbel pa 
carga for di Merca, si compara esaki cu prijsnan 
den regio pa mesun container for di Merca. Awen- 
dia un container cu ta bini di Asia ta costa aigun 
dollar mas pa e mesun container cu ta bin for di 
Merca. 

Mercadonan alterno 

Gobierno como partner comercial mester sigui 
motiva comercio local atravez di encuentronan co¬ 
mercial pa bin den contacto cu otro proveedornan 
di paisnan den regio (cu no ta Merca of Europa) cu 
por ofrece productonan similar produciendo mas 
ganashi of prijsnan mas atractivo. 

Estudio di mercadeo 

Pa ananan y ainda, ta hasi uso di un palabra den 
comercio conoci como “Dana Prijs ". E concepto 
aki mester conoce un cambio radical, y efecto pa 
su cambio lo mester bin di e consumidornan mes. 
Esaki ta worde bisa ora cu un comerciante kier 
duna un prijs rasonabel, su coleganan cu ta pone 
un margen haltisimo ta tildé di ta dana prijs. 

E manera con pa haci esaki ta pa laga proveedor¬ 
nan internacional cu ta abastece nos mercado 
bini y hasi estudio di mercadeo, pa mira te unda e 
pueblo aki por paga pa nan productonan, determi- 
nando asina cua ta e mihor prijs di benta pa nan 
articulonan. Prueba di esaki ta ora cu nos sali for 
di Aruba y compara e mesun producto di e mesun 
calidad sinembargo na un prijs hopi mas abao. 

Mester bin un cambio sincero awor, ta basta di 
cuida margenan di ganashi astronomico y prijsnan 
cu segun comercio pueblo por paga di manera pa 
no dana prijs. 


Causa y efecto 

Di e mesun manera tecnologia a sa di cambia comercio 
pa semper den aigun linea di productonan p.e. typewriter 
/ cashregisters / etc.. No tin duda cu BBO lo percura pa 
aumenta e inventividad di comerciantenan entrepeneur pa 
bai y busca fuentenan nobo unda nan lo por haya produc¬ 
tonan di calidad y mas economico, y cu lo trece no sola- 
mente mas ganashi, pero reduccionan real y substancial pa 
e consumidor local. 

Hopi ta ser comenta ariba e efecto acumulativo 
cu BBO por trece cune, pero no ta existi e ley 
perfecto, semper aigun sector lo ser afecta, esey si 
solamente nos kier papia di efectonan negativo. 

Analisando efectonan positivo, nos ta kere cu 
un comerciante cu den su segmento comercial 
por keda afecta cu varios schakel, nos no ta mira 
pakiko mester keda den dje. Nos ta sigur cu e lo 
busca e forma pa elimina schakelnan y trata na 
provee e mesun producto na e miho prijs, esey ta 
incentivonan cu BBO por representa. 

Structuranan comercial no necesariamente 
mester keda manera cu nan ta, por bini cambi- 
onan, eliminando no solamente un schakel, pero 
reduci costonan door di elimina gasto y ganashi di 
e middelman. 

Nos poco poco lo cambia e forma con efectiva- 
mente nos por yega na entradanan cu ta pertenece 
na Gobierno. Esaki sigur lo juda reduci drastica- 
mente e continuo necesidad di personal pa gobi¬ 
erno, tambe comercio lo mehora formanan quizas 
anticua pa hasi negoshi, y cambianan pa formanan 
actualisa segun exigencianan di nivel mundial. 

Incentivonan di 
globalizacion 

Awendia mundo a bira plat, globalizacion ya 
caba a haci su entrada, BBO of salestax, con cu 
bo kier yame, ta masha comun den tur pais, tin 
paisnan turistico cu ta cobra te cu 21% di salestax. 
Tur e medidanan aki sigur a haci su efectonan, 
na comienzo hopi a critica, pero ata nan ta sigui 
hasi negoshi! Y ainda nan ta ser bishita. Loque ta 
importante pa remarca ta e hecho cu cambionan 
fiscal a desperta esfuerzonan cu a obliga comer¬ 
ciantenan na busca aplicacionan nobo, nos ta sigur 
cu na final conociendo e calidad comercial cu nos 
tin aki na Aruba, esaki lo prevalece y lo triunfa 


tambe. 

Ta existi comerciantenan (den regio) cu ta uni, 
unda cu cada un ta aporta cu nan pedido pa asina 
pone tur e bestelling hunto di manera cu nan por 
exigi reduccion di prijs pa motibo di e volumen cu 
nan ta cumpra, y nan ta pasa e prijsnan razonabel 
na e consumidor tambe. 

Nos tin e capasidad pa hasi esaki? Realmente 
ta dos opcion tin, sea bo ta adapta na traha cu for¬ 
manan nobo y eficiente, of bo lo tin cu reconoce 
cu bo tempo comercial a pasa. 

Un biaha nos a scucha un comparacion entre 
e costo pa dia di un turista (all inclusive) na Sto 
Domingo compara cu esun na Aruba di e mesun 
cadena hotelero, e diferencia tawata casi 150% 
menos cu aki na Aruba. 

Quisas por hustifica rond di e labor mas caro 
cu nos tin, sinembargo nos ta sigur cu nan forma 
structurå di compras ta uno mas eficiente, unda cu 
tips y comision no ta pisa asina tanto ariba costo 
final di e producto. 

Responsabilidad di e 
consumidor 

Nos por a tende caba cu ya tin comerciantenan 
cu ta hisando nan prijs sin escrupulo, tin ta papia 
cu mester aumenta casi un 7% pa compensacionan 
cu e aumento lo trece cu ne. 

Un yamada ta ser hasi na instancianan cu mester 
check e prijsnan pa mira unda por tin e abusonan, 
sinembargo e prome yama ta e consumidor mes. Si 
bo ta haya cu e producto ta caro, anto no cumpré. 
Yama na telefoon y puntra prijs prome. 

Busca na e competencia y sigura bo mes cu bo 
ta hayando e balor pa bo placa. Cambia bo patron- 
chi di cumpra, bira mas critico, reconoce e poder 
cu bo placa ta representa. Si bo ta observa sehal 
di abuso yama instancianan concerni y haci bo 
denuncia. 

Hopi biaha pa motibo di e pasividad cu nos ta 
demostra, esaki ta permiti e comerciante sinti cu e 
por subi un tiki mas, toch e consumidor lo no bisa 
nada. 

Corda cu e reclamo cu cada un di nos haci awe, 
lo pone comerciante pensa prome cu nan yega na e 
prijsnan cu e consumidor lo paga. 

Ministerio di Salubridad Publico, Médio Ambi- 
ente, Asuntonan Administrativo y di Stranhero 

NACIONAL 


Partido RED ta bai cuminza cu un consulta popular 

Despues di 30 ana, mester 
biit otro referendum 

Segun Rudy Lampe 


A na 2007 ta bai ta un ana decisivo, segun Rudy Lampe 
di partido RED. Gobierno anterior a firma un 
acuerdo cu Hulanda cu na 2009 Aruba lo bira financiera- 
mente independiente. Na 2009 lo stop cu ayudo financie¬ 
ro di Hulanda. Gobierno actual a continua e maneho di e 
Gobierno anterior, cu Aruba ta dono di su propio destino 
y cu no mester di ayudo di Hulanda. Pesei a bin cu BBO 
pa mustra Hulanda cu Aruba no tin mester di placa di 
Hulanda. 

Segun Rudy Lampe, a 
keda palabra cu na 2007 
lo tin un momento di 
evaluacion di e acuerdo aki 
prome cu yega n’e punto 
final na 2009, es decir 
independencia financiero 
di Aruba. 

Fraccion di RED ta di 
opinion cu no por t’asina 
cu politiconan ta dicidi 
pa futuro di Aruba y e 
pueblo mes no tin nada di 
bisa. Pesei partido RED ta 
bai cuminza cu un con¬ 
sulta popular, pa scucha 
opinion di pueblo riba e 
futuro relacion di Aruba 
cu Hulanda. Tur diasabra 
na radio Hit 94.1 FM pa 
l’or di atardi RED tin un 
programa special pa scucha 
opinion di pueblo tocante 
futuro di Aruba. 

Diasabra 6 di januari ta 
start cu e prome programa. 
Nos ta invita tur miembro, 
simpatizante, votador y 
pueblo en general pa sin- 
toniza tur diasabra e pro¬ 
grama radial aki di RED. 

E ana aki ta conmemora 
cu 30 ana pasa a tene un 
referendum na Aruba, esta 
dia 25 di maart 1977 e may- 
oria di e pueblo a scoge pa 
sali for di federacion Antia- 
no. Despues di un genera- 
cion a yega e momento pa 
bolbe organisa un refer¬ 
endum na Aruba, pa laga 
pueblo dicidi tocante rela¬ 
cion di Aruba cu Hulanda, 
es decir si Aruba ta keda 
den Reino Hulandes of ta 
sali di Reino Hulandes. E 
programa radial di RED 
ta inicio di un proceso di 
consulta popular cu mester 
culmina den un referen¬ 
dum nobo. No perde e pro¬ 
grama interesante aki tur 
diasabra pa l’or di atardi, 
t’e peticion haci pa Rudy 
Lampe di RED. 

NACIONAL 

Bapor MV Explorer a 

yega Oranjestad 

E ta wordo opera pa The Institute for Shipboard Education 




D iaranson dia 3 di januari Aruba a ricibi su 
prome barco di turista pa 2007 y tambe 
tabata e prome biaha cu MV Explorer a yega 
Oranjestad. 

E barco aki ta wordo opera pa “The Institute 
for Shipboard Education” y ta duna curso na 
nivel di Universidad den varios materia, pero 
tambe pa esnan cu a caba nan studio avansa y 
ta preparando pa drenta College of University. 
Durante diferente viahe rond mundo tin varios 
oradornan reconoci mundialmente cu tambe ta 


duna lezing abor do. 

E ana aki ta toca turno na e ganador di Pre- 
mio Nobel di Paz, Arzobispo Desmond Tutu cu 
lo ta abordo di Mv Explorer. 

Pa conmemora e viahe inaugural aki Sr. 
Nando Currie di Aruba Cruise Tourism a 
presenta e Staff Captain Sr. Matts Nelson den 
presencia di e Chief Engineer Petar Petrov un 
bunita plakaat di Aruba. Tambe Sr. Ricky Lacle 
di Aruba Port Authority a entrega un plakaat 
traha di Kwihi na Captain Nelson. 


Sr. Frans Petit a haci entrega di e escudo di 
Kustwacht di Aruba y finalmente Sr. Johnny 
Kock Director di Admiral Shipping Agency 
N.V. a presenta un plakaat tambe na e ocacion 
aki. Tambe presente tabata Sr. Giovanni Rag- 
hunath y Sr. Ivan Gordijk di De Palm Tours, y 
tambe Srta. Croes y Kock di Imigracion. 

Na final, e Staff Captain a gradici tur esnan 
presente y tambe a informa e agente cu nan lo 
zorg pa Aruba ta mas biaha riba nan itinerario, 
pasobra nan a keda enamora cu e isla. 


Pregunta cu ta wordo haci 

Prijs di crudo a baha bou di 62 dollar pa 
bari, pero na Aruba prijs ta sigui subi 


P rome cu fin di ana Minister 
di Finanza y Economia, Nilo 
Swaen a laga participa varios au- 
mento di prijs, e.o. di productonan 
petrolero manera di gasolin, diesel 
y kerosin. Sin splicacion alguno, 
prijs di gasolin a subi cu 10.3 sen, 
diesel di Texaco cu 8.5 sen y esun 
di Valero cu 8.6 sen. Pakico semper 


tin diferencia entre e dos dieselnan 
aki no ta conoci. Y kerosin a subi 
cu 8.2 sen. 

Den e participacion di Ministerio 
di Finanza y Economia, e aumento 
aki ta debi na BBO, kier men e 
BBO ta inclui den e prijs caba. Y 
asina mes den curso di otro siman, 
lo tin anuncio nobo di un posibel 


aumento di prijs, basa riba prijs di 
mercado mundial. 

Hopi t’e remarcanan cu redaccion 
di AWEMainta ta haya, cu prijs di 
crudo a baha bou di 62 dollar pa 
bari, for di luna di october ultimo, 
pero prijs di productonan petrolero 
no a conoce un reduccion. 

E tempo ei, segun conocedornan 


di e materia, Gobierno mester a 
baha prijs cu 21 sen, pero a bah’e cu 
unicamente 5 sen. Di e forma aki, 
segun un observador Gobierno ta 
atracando pueblo pa 15 sen pa liter. 
Tur e proceso aki lo tin su influencia 
riba e tasa di inflacion, cu Banco 
Central sigur lo anuncia den su bo- 
letin di prome kwartaal di 2007. 

NACIONAL 


lin oportunidail na nos mustra nos hunita isla na hentei mundo! 



MARKETPLACE 


I fliiemn nas imponanin tftcnniemotunsticB den Canto 


Jan. 14-1 7, 2007 


C* M^****— 



Nos beachnan, lugarnan tu ristico, 
barionan limpi y nos cultura! 


SIP ta condena decision di Presidente Chavez 

Pa no renoba concesion di RCTV 

S ociedad Interamericana di Prensa (SIP) a condena e 
decision di Presidente Venezolano Hugo Chavez pa no 
renoba e concesion di e cadena di television Radio Caracas 
Television (RCTV), un anuncio cu a sali ayera después cu el a 
califica e medio como “golpista” y di ta mantene actividadnan 
subversivo. Cu esaki cada dia e atakenan contra libertad di 
prensa ta yegando mas serca di nos. Awor aki ta trata RCTV, 
e canal cu nos tur conoce! Esaki ta con leu un Gobierno ta 
yega... 

Pro of contra un Gobierno: Libertad di prensa ta un derecho 
di nos tur pa nos profesion. Esaki tambe ta pa kico SIP/IAPA 
no kier a ni invita Presidente di Venezuela pa firma como 
sosten di e Declaracion di Chapultepec! E Presidente di 
Comision di Libertad di Prensa y Informacion, Gonzalo Mar- 
roquin, a lamenta “e atentado nobo contra libertad di prensa 
y di expresion cu Presidente Chavez ta comete” y a expresa cu 
“ya no ta existi duda, considerando su declaracion y actitud, 
cu e revocacion di e licencia ta simplemente un medida di 
represaya contra un voz critico cu ta strobe”. 

Marroquin, director di e diario Guatemalteco Prensa Libre, 
a expresa: “Nos ta condena cu ta wordo pretendi cu e canal di 
television ta wordo castiga pa motibo di su linea editorial y di 
e mesun forma nos ta preocupa tambe cu Estado Venezolano 
después por concede e licencia aki como premio na cualkier 
otro medio of persona cu ta somete su mes na boluntad di 
Gobierno”. 

El a agrega: “Tur dos facete ta igualmente condenabel ya 
cu den ultimo instante, si no tin medio cu ta vigila e abuso y 
accionan di Gobierno, e publico ta wordo priva di su derecho 
di sa”. Presidente Chavez ta para’riba cu e concesion di Radio 
Caracas Television (RCTV) ta vence den dos luna y cu ya 
e’la firma e decreto pa no renoba e concesion, cual decreto ta 
wordo ehecuta na maart 2007. Sinembargo, dirigentenan di e 
planta ta bisa cu e licensia ta pa un tempo mas largo. 

Na un otro oportunidad Chavez a menaza Globovision di 
revoca nan permiso di operacion. Na diferente ocasion, SIP a 
adverti y condena Gobierno Venezolano p’e espacio cada bez 
mas smal p’e medionan di comunicacion independiente n’e 
pais, y di e represayanan cu 

Gobierno a tuma riba tereno legal, hudicial, y administra- 
tivo. 

Den e sentido aki SIP a reitera e necesidad pa Gobiernonan 
respeta e derecho di prensa y di expresion como balornan 
fundamental di democracia y a insisti cu ta necesario pa 
cumpli cu articulo 7 di e Declaracion di Chapultepec: “E po- 
litica di tarifa y cambio; e permiso pa importa papel of equipo 
periodistico; e otorgamento di permiso pa radio y television; 
y e concesion of supresion di publicidad estatal; no mester 
wordo usa pa premia of castiga medionan of periodistanan.” 


Kico ta 

BBO? 


Kico e ta nifica pa mi 
como consumidor? 






, asina e ta! 




BBO, KICO ESEJ TA? 

BBO Is nilica Beteslmg op Bedrifte- 
ofiuetten' E la ur> mipneslo cu la 
wordo intfodud tha i di jai i uai i 2007. 

KICO ESAKI TA NlFJtA? 

Cu e negnsfiinan lu mester paga Wo 
di nnpiK^lo nfoa esuma dr nan benta 

UN IMPUESTQ NOBO? 

KIE R MEN NOS TA PERDE N05 
PODER Dl COMPftA? 

No, pasobra lo baha e otno impueslo 
nan maiwra, inkomsten-, loon- 
y wi ftibtAlMHlg Asla M baha 
'tiivoeneelitarr nba cieflo prtxJuno 

PAKICO TA NECESARIO 
PA BINI CU BBO? 

Lo cobra menos belasbng riba 
enfrada y mas nt» loke Ea gasta. 

Esaki lo tin emne otro como 
corvsecuencia. cu e perscHianon 
cu la iralu ciandostinamomo, 


awor tamtoe ta pege belasting 
rindirectampfitei 

COMO CONSUMIDOR, Ml MEST £R 
yENA IIN FORMULARlO? 

No, iskiki r. i coma satøinenie pa 

cumofdintEi 

NA UNDA Ml POR HaVA MAS 
INFORMACION? 

Serwio di Impueslo te< pa yutte 
bo. Yama nos lina di information 
588-3590, manna fair na 583-8446, 
e-mail bo prcguiila pa bbo^-scadaw 
ol bishita iKi-b Lem i o di inlormacion. 
pa BBO na RntkelellefsJliadt Ror hm 
Eamibe e laytiCo special |» caiimunitlDi 
cu bo ta liaya na cas 




RockeEiHIeralraalr OrtinjDtEiid * I SBfl 3505 ■ E bbD i^biad.^w * www_%iad.aw 

Lider di AVP, nu: Mike Eman den discurso visionario: 

Deseo di cambio ta forza di e cambio 



“Pero den tur nos tristesa, desapunto y dolor ta 
scondi e fuente di nos forza y determinacion pa 
trece cambio” lider di oposicion mr. Mike Eman a 
expresa bispo di aha. 




U A v 

£\ r 


we nos ta bibando den un sociedad cu dete- 
Lrioro grandi den e fibranan di comunidad 
y consecuentemente fracturanan profundo den e 
pilarnan cu mester carga nos pais”, mr. Mike Eman 
a mustra den su discurso di fin di aha. 

El a mustra cu e famia ta worde kibra cu orarionan 
dobel di trabao y cu un peso incargabel di costo di 
bida. E animo y espirito di comunidad ta worde 
fractura cu inhusticia den trato. Sea e trahador, e 
lider spiritual, e educador, e profesional, e inver- 
sionista of specialista tur ta victima di decisionan 
cu ta afecta nan labor, devocion, autoridad, esfuerzo, 
intiligencia, inciativa, estudio y riesgo. 

Nos barionan ta worde desintegra dor di dete- 
rioro, negligencia, falta di atencion y perspectiva. 
Nos calor di amistad mutuo ta worde kibra dor di 
un maneho di division, opresion y persecusion. Nos 
confiansa den husticia ta worde kibra pa influencia 


partidista den decisionan cu mester ta basa 
strictamente riba ley y un maneho obhe- 
tivo di derecho. 

Ta trapa riba institutonan consti- 
tucional cu violacion di nan dere- 
chonan constitucional y cu intimi- 
dacion di nan opinion. 

Nos nacion ta worde kibra cu 
arogancia di poder. E autori¬ 
dad formal cu nos constitu- 
cion ta duna nos gobierno y 
parlamento ta perde su au¬ 
toridad moral na momento 
cu principionan di democ- 
racia y estado di derecho ta 
worde viola continuamente, 
na momento cu sudor pueblo 
ta worde malgasta y hasta malversa 
na interes di aigun, ora e confiansa di voto 
worde defrauda cu promesanan kibra y 
medidanan cu ta kita pan for di boca di nos 
criaturanan. 

Nos perspectiva pa futuro ta worde nubla 
cu scuridad dor di falta di claridad den 
direccion y ausencia total di un proposito 
comun y un guia nacional 
Manera un melodia cu ta resona den e 
dianan aki ta lamenta: “ta tristo pa mira nos pueblo 
den sufrimento y dolor” 

“Pero den tur nos tristesa, desapunto y dolor ta 
scondi e fuente di nos forza y determinacion pa trece 
cambio” lider di oposicion mr. Mike Eman a expresa 
bispo di aha. 

El a mustra riba e vision comunitario y cu di¬ 
rigentenan di AVP durante 2006 a forma parti di 
refleccionan internacional cu lidernan politico, 
academico, profesionalnan, riba e rol aki di pilarnan 
di un communidad den carga un pais. 

“Paisnan grandi a modernisa y renova nan sistema 
di gobernacion cu e filosofia comunitarista pa ce¬ 
menta nan desaroyo den un fundeshi mas fuerte di 
norma y valornan di solidaridad, hermandad, amor 
pa prohimo y espirito communitario. 

Un espirito comunitario cu ta trancende tambe 
fronteranan. Cu mester ta nos guia tambe den delin- 


ea un relacion mas constructivo den Reino Hulan¬ 
des basa riba metanan comun y den delinea nos rela¬ 
cion cu Union Europeo cu ta ofrece oportunidadnan 
nobo di desaroyo y marconan di referencia na cual 
nos por eleva e calidad di bida di nos hendenan. 

Si, mi tin un vision diferente pa Aruba, pa nos 
futuro. Nos tin un organisacion y un equipo cu 
hendenan prepara cu un vision diferente pa nos pais. 
Un vision cu ta anera den e virtud di gratitud pa e 
pais cu nos a haya a base di determinacion y curashi 
di nos antepasadonan. Un vision cu ta anera den den 
e forza cu tin den esnan cu ayera a traha duro y esnan 
cu awe ta carga nos pais cu nan experencia , capacidady 
conocimento , 

Un vision cu ta anera den e profesionalismo di 
nos generacion nobo, den e inventividad di nos 
inversionistanan, den e talentonan di nos futuro 
generacion. Un vision cu ta basa riba confiansa cu 
nos tin den e optimismo cu tin warda den curason 
di tur nos hendenan sperando e luz di un direccion 
nobo, un direccion nobo cu ta bai apela riba un es¬ 
tado organisa, un mercado fibrante y un comunidad 
participativo y integra pa hunto carga e pais aki den 
un etapa nobo di progreso. 

E luz di gratitud consistiendo di miles di lineanan 
invisible di felicidad, amor y respet comparti lo ta 
e speransa pa e mayan nobo. Manera un dicho na 
ingles ta corda nos: “each of us has cause to think 
with deep gratitude of those who have lighted the 
flame within us”. Cada uno di nos tin motibo pa pensa 
cu gratitud profundo riba esnan cu a cende e candela den 
nos. 

E momento cu Aruba ta cla, e construccion di e 
manan nobo lo inicia cu un compromiso profundo 
cu ta nace for di nos gratitud na na nos pais y 
pueblo, for di nos gratitud na Creador pa e bida cu e 
a duna nos y e responsabildad cu e a delinea pa nos, 
pa riba e mundo aki haci su obra nos trabao. 

Mr. Mike Eman: cu un aprecio grandi pa tur 
esnan cu ta cana dilanti pa Aruba por conoce un 
manan nobo; cu convivencia cu esnan cu ta pas- 
ando momentonan dificil; cu solidaridad pa esnan 
bibando den pobresa, dolor, sufrimento, soledad; cu 
amor y e mihor deseonan pa un y tur riba e baranca 
aki; Bon Aha y cu Dios Bendiciona boso hogar. 








_ 


General 


9-AWEMaintw | Diahuebs JANUARI4,2007 



Chanel no. 5 
bath oil, un 
bunita regalo 

A yera nos a haya e informacion for di Dufry cu nan a caba 
di ricibi un bunita regalo cu cualkier persona por haci na 
un ser queri. Ta trata aki di e bath oil Chanel no. 5, cu tin un 
frangancia rikisimo y cu ta laga e piel suave pero tambe cu un 
olor masha sexy. Riba e foto por mira e staff di sales di Dufry 
mustrando e producto cu nan a caba di ricibi den e estableci- 
mento. 


Cantidad di accidente cu vuurwerk a baha 
considerablemente 

Cantidad di victima 
accidente di trafico y 
maltrato a kibra record 

D epartamento di Emergencia di Hospital Dr. Horacio Odu- 
ber a experencia un cambio di aha extremadamente druk. 
Personal di e departamento mester a duna asistencia na 22 
victima di accidente di trafico, 10 victima di maltrato fisico, 12 
victima di accidente causa pa cendemento di vuurwerk, y ade- 
mas di 22 otro tipo di emergencia medico di cua e personanan a 
sufri lesion. Ta trata di aki di entre otro accidentenan cu jet-ski, 
accidentenan domestico y sobredosis di alcohol of droga. 

Di e 22 victimanan di accidente di trafco 8 a requeri hos- 
pitalisacion debi na gravedad di e heridanan cu nan a sufri. 
Remarcabel ta cu, sin excepcion, tur e victimanan aki tabata 
bao influencia di alcohol. Di e 10 victimanan di maltrato fisico 
3 mester a keda interna den hospital pa ricibi mas tratamento. 
Akinan tambe personal di e departamento a tuma nota cu mal 
uso di alcohol tabata motibu cu a conduci na e maltrato fisico. 

Hospital Dr. Horacio Oduber ta sumamente contento cu e 
cambio di aha aki a conoce menos accidente di vuurwerk com- 
para cu e aha anterior. Si na cambio di aha 2005-2006 mester 
a duna tratamento na 26 persona, di cua mester a interna 13, e 
cambio di aha 2006-2007 a conoce solamente 15 victima di acci¬ 
dente cu vuurwerk, di cua solamente 3 persona mester a interna 
den hospital pa tratamento. Mayoria di e lesionnan causa pa 
vuurwerk cu personal di e departamento mester a atende tabata 
leve. Gerencia di hospital kier a gradici tur instancia cu a duna 
un man den e esfuerso pa concientisa publico riba e peliger di 
vuurwerk. Principalmente Cuerpo Policial, den persona di sr. 
Papito Comenencia, ingeniero Rubin Ponson di DOW y tambe 
funcionarionan di Cuerpo di Bombero di Aruba. Un danki spe¬ 
cial ta bai na gerencia di medionan di comunicacion di Aruba, 
kendenan di un forma gratuito a publica e aviso cu hospital a 
desaroya pa concientisa publico riba uso corecto di vuurwerk. 

GENERAL I 

FUNARI ta entrega pin na dos boluntario 

Zulay van Poppel-Marquez y Loius Wernet 



D ia 28 di december ul¬ 
timo, durante e cena 
di Pascu di directiva di 
FUNARI cu e boluntario 


y trahadornan, directiva di 
a gradici tur boluntario pa 
nan aporte na FUNARI, y 
especial esnan cu a cumpli 


10 ana como boluntario. 

Sr John Fun, Vice Presi- 
dente di FUNARI, a haci 
entrega di un pin cu e 


^ SETAR 

ANUNCIO IMPORTANTE 

En coneccion cu introduccion di BBO, 
SETAR ta participa cu te cu proximo aviso, 
e suma di BBO ta wordo inclui den e prijs di 
carchinan prepaga di SETAR caba. 
Esaki ta conta pa tanto e rebendedor como 
e consumidor. Pues, na ningun momento e 
cliente mester paga un suma mas halto cu 
e valor cu ta para riba e caarchi, 
esta 10, 15, 25, 35 of 50 florin. 

Pa mas information, fabor tuma 
contacto cu 139. 


emblema di FUNARI na 
Zulay van Poppel-Marquez 
y na Louis Wernet. 

Zulay van Poppel-Mar¬ 
quez a cumpli 12 ana 
yudando FUNARI como 
boluntario-Secretaria di 
directiva. Louis Wernet, 
chofer riba e ruta di O’stad 
tambe ta yudando FU¬ 


NARI pa 12 ana caba. 

Sr John Fun, Vice 
Presidente di directiva di 
FUNARI, den nomber di 
directiva di a felicita Zulay 
van Poppel-Marquez y 
Louis Wernet y a desea 
tur cliente, boluntario y 
trahadornan di FUNARI 
un Feliz y Prospero 2007. 


Q SETAR 

PARTICIPACION 

SETAR N. V. ta informa su abonadonan cu 
ultimo dia pa paga cuenta di Telefon di cas, 
Celular y Setamet luna di December 2006 ta: 

DIALUNA 8 DI JANUARI 2007 

Abonadonan cu no haya nan cobransa na cas 
por acudi na www.e-cuenta.aw pa un copia. 
Tambe por yama 114 of pasa libremente na 
cualkier di nos Teleshopnan. 

GENERAL 



TP«c celen 

Of P^ssieN 

BoNc^cN CatNiv*! 


AWEMainta 
cu su pagara 



T abata diabierne anochi, siendo ultimo dia di trabou, 
AWEMainta tambe tabatin su celebracion di clausura 
di aha. Un aha cu sigur tabata un reto y cu 2007 aki ta bira e 
aha cu AWEMainta ta celebra su di 3 ana cu varios proyecto 
nobo. Despues di un celebracion paden, a toca turno e ana aki 
p’e hoben Jerrick Boekhoudt hunto cu Victor R. Winklaar pa 
sende e pagara pa despues brinda pa 2007, cu lo bira e aha di 
AWEMainta. 




ta informa; 


SVb ta paga e compensacion di BBO na e penshonadonan 

di AOV y AWW 

Hunto cu e leynan di BBO, Gobiemo a aproba tambe e ley pa compensa e efectonan 
di e introduccion di BBO. E persona nan cu ta cobra AOV y AWW ta haya e 
compensacion den forma di un aumento, paga foi caha di Gobiemo. 

Pa fasilita e pago di e compensacion di e efectonan di BBO na e pensionadonan di 
AOV y AWW, SVb lo paga e compensacion hunto cu e pago di pensioen di luna. 

Pasobra luna di December tabatinbasta dia liber e pensioen pa luna di januari 2007 
mester a wordo entrega na e banconan mas trempan cu normalmente. Tambe tabatin 
tardansa pa pasa e leynan di BBO y Compensacion di su efectonan. 

E resultado directo di e situacion aki ta cu e compensacion di e effecto di BBO na e 
pensionadonan di AOV y AWW lo wordo paga na fin di luna di januari 2007, hunto 
cu e pensioen y e compensacion di e luna di februari 2007. Di februari 2007 pa 
dilanti e compensacion lo wordo paga mensualmente. 

Mi ta conta cu e comprension di tur nos pensionadonan. 

Rafael R. Blume 
Director 

Centro 


GENERAL I 

Kibrahacha a habri 2007 cu “dande” 



F undacion Centro Pa nos Grandinan a habri 3 di januari 2007 cu: “Oh, Dande bendicion pa 2007”. Nos Grandinan a haya sorpresa di dande y oliebollen pa 
cuminsamento di aha nobo. Tur hende tabata contento yen di alegria pa cuminsa e aha nobo na Centro Kibrahacha. Nos Grandinan tur a para den rey pa haya 
nan bendicion di Dande. Despues tur a gosa di e apertura di Centro bailando nan wals y merengue. 

Hopi danki na Bo pa tur e apoyo cu Centro Kibrahacha a ricibi durante 2006. 

Nos ta desea un y tur un feliz Aha 2007. 


Tin UN dia mas pa gana e Western Caribbean Cruise 

Cu campana SMS 6565 di Balashi 


B rouwerij Nacional Balashi N.V. y Tropical Bottling Compa- 
ny kier desea pueblo di Aruba un prospero aha 2007. Y na 
tur e amantenan di Balashi cu ta participando den e campana di 
SMS 6565 hopi suerte. No lubida cu tin solamente UNdia mas 
pa participa pa gana e Western Caribbean Cruise saliendo for di 
Miami, incluyendo pasashi aereo pa dos persona. E sorteo aki 
lo tuma lugar manan dia 5 di januari 2007. E premio grandi di 
e campana: e auto Nissan Tiida 2007 lo worde rifa diabierna 12 
di januari 2007. Asina ta e siman aki y otro siman ta bo ultimo 
chens pa gana premionan fabuloso cu Balashi su campana di 
SMS 6565. No perde bo chens, bebe bo Balashi, bira bo tapade- 
ra y manda bo code di bao bo tapadera pa SMS: 6565 y gana tur 
dia cu Balashi. Pasobra por gana tur dia premionan instantaneo 
y premionan di descuento y rifanan di entre otro Boolchands, 
Setar, Taco Bell Market Place, Valero Essoville, Valero Ponton, 
Valero Boulevard, Valero Santa Cruz, Texas Furniture Store, 
King Ribs, Ritz, Dunkin Donuts, Little Ceasars, Benetton, 
Palm Tours, Marathon Super Video, Digicell, Subway, Edutain¬ 
ment Center, Codemsa, Flora Market, Maduro Travel y Topcar. 

NACIONAL 




li 20% di Oescuentoariba compra cash,sea combina of acumula^ 

i Afis. 100,- pariba ariba;Tur tipo di verr, cu excepdon di Arvefa cu ta so la men te 15% 
Plywood, Hard board, Palo, Beton Staal, Wiul, Lijm, Kwj&hi,y Rollers, Contact Cement, 
Glu« Guns, <3un Tackers & Staples, UVood Dowels, Chrdten & Mesh Wire, øinddraad, 
Motor Elcctrico, Ice Chcsts, BBQ Grills, Garbage Cans, Water Coolers, Jerry Cans, W) 

■r "H, 


ExtenSim^ords^a^auljns^azebo* 


GarDagc cans, water coolcrs, Jerry cans, q 

BRENCHIE'S Teksaa-aisD 3t*pnta uf 


Aigun foto di e Festival di Dande 2006 na Hulanda 



M anera AWEMainta a menciona ayera caba, pa di 20 ana 
biaha Fundacion CAR- Rotterdam bao direccion di sra. 
Erna Diaz a organisa Dande Festival na Hulanda. 

E ana aki e festival a ser dedica na sr. Novio Geerman kende 
ta un di e pilarnan di Dande na Hulanda. E participantenan 
pa dande 2006 tabata: Oslin Trimon, Najesca van Trigt, Alex 
Trappenberg, Chencho Kelly, Maria Geerman, Frank Kock y 
Miro Ridderstap. 

Nan a ser acompana pa e banda L-Rubia bao direction di 

Elroy Bianken. 

Un presentacion di kita sombre a ser duna door di Vicente 
Kelly. E grupo “Sabor Criollo” bao direction di Anthony Giel 
tambe a deleita nos mas cu 700 persona den e sala di Odeon 
Rotter dam. 

Manera menciona anteriormente, ganadora 2006 a resulta 
Maria Geerman. 



Aruba Admiral 
Shipping Agency N.V. 


kier a desea henter pueblo di 
Aruba un feliz ana 2007, 
yen di alegria y prosperidad 
caminda tur e deseonan 
por bira realidad. 

Na mes momento kier a 
desea nos hendenan un 
dushi temporada di 
Carnaval 53, caminda lo 
goza hopi.. .semper na 
un manera responsabel. 



































Policial 

Fal ta di preferencia causa di acci dente na Savaneta 




D iamars den oranan di 
anochi alarma ta wordo 
bati pa un accidente cu a 
sosode na Savaneta. 

Na momento cu polisnan 
a yega a constata cu e ac¬ 
cidente a sosode pariba di 
cas di Gobernador, esta na 
e crusada. 

Un di e autonan, no sa 
cual ainda ya cu e ta bou 
di investigacion, no a duna 
preferencia. A consecuencia 
di esaki e accidente. Tabatin 
dos persona herida, cu a 
wordo transporta cu ambu¬ 
lance pa Poli pa tratamento 
medico. 



Muher ta maltrata ex 
amiga cu hunå y mordi 


Ladron tabata basta 
activo den bario di 
Bringamosa 


iamars 10:30 di mainta, e 
senora A.R.W. di 21 ana ta 
presenta na Warda di Playa pa 
conta polis algo. E ta bisa nan cu el 
a haya problema cu su ex amiga e 
muher J.A. Aparentemente J.A. lo 
a hun’e den su cara y a maltrat’e. 
Segun A.R.W. tur ora cu J.A. bebe 
alcohol e ta bira agresivo y ta bin 
maltrat’e. Dor di esey e no kier tin 
nada mas cu J.A., pero J.A. ta keda 
busk’e problema. E biaha aki J.A. 
a bai asina leu di morde A.R.W. 
na su man. Polisnan por a wak 


berdad cu A.R.W. tabata tur huna 
y su man tabata mordi. E ta bisa 
polisnan cu awo e tin hopi miedo 
di J.A. y cu e kier pa nan papia 
cu ne. E ta sigui bisa cu e kier pa 
polisnan bisa J.A. pa lag’e na paz y 
pa no busk’e mas. Apesar di tur e 
maltrato A.R.W. no kier a entrega 
keho contra di su ex amiga. Polis¬ 
nan a bai na cas di J.A. pa papia 
cu ne, pero no a logra hay’e na cas. 
Nan a priminti di tuma contacto 
cu ne pa papia cu J.A. tocante su 
comportacion. 


iamars 5:15 di marduga, 
Central ta manda patruya di 
Santa Cruz na un cas na Bringa¬ 
mosa na unda cu un ladron a purba 
di kibra drenta horta. E dono R.S. 
di 51 ana, naci na Aruba, ta bisa 
cu e tabata drumi ora cu diripiente 
coriente a bai. El a lanta bai wak 
kico ta pasando. Na momento cu 
el a sali pafo y a mira un Toyota 
Yaris cu plachi di number V para 
den su cura y e conoci di polis V de 


B para banda di e auto. Manera cu 
e ladron a wak R.S. el a spanta y a 
core subi auto. El a reverse y a dal 
den e cura di cas. Ora cu R.S. a bai 
chek, el a bin ripara cu e antiso- 
cial a purba di habri un bentana 
pa drenta paden. Polisnan a tira 
un bistå den vecindario pero no a 
logra haya nada. Aparentemente 
e ladron aki lo a pasa na aigun cas 
den vecindario y a bai cu un plachi 
di number A-15313. 




























AWEMaint« | DiahuebsJANUARI4,2007-15 


NACIONAL 


Auto gejoyride for di Warda di 
Balashi a wordo kima na Urataca 


M ainta el a wordo saca for di den dam na 
Saban Grandi 

Diamars 6:40 di mainta Central ta manda 
patruya na Sabana Grandi caminda cu nan a bin 
haya un auto Toyota Corola color blanco cu berde 
A-32402 benta den dam. Takel wagen a presenta 
na e sitio y a logra di saca e auto for di e dam. 
Polisnan a coi esaki den beslag y a hib’e warda 
di Balashi ya cu e auto aki a wordo raporta como 
horta. Aparentemente mas lat e mesun auto aki 
a bolbe wordo horta for di warda di Balashi. Pa 


band’i 10:15 Central ta haya un yamada cu den 
vecindario di Urataca lo tin un auto na candela. 
Mesora patruya di Santa Cruz ta bai na e sitio y 
enberdad ta topa cu un auto na candela. Ta bin re¬ 
sulta cu ta e mesun Toyota Corola A-32402 tabata 
na candela. Pa un of otro motibo e malechornan 
cu a joyride e auto for di Warda di Balashi a pega 
esaki na candela. Brandweer a presenta na e sitio 
y a paga e candela. Cu takelwagen a transporta 
loke a keda di e auto pa warda. 


Conoci di polis 
Raymond A. Ras cu 
tabata worde busca 
porfin a wordo gara 

D iamars pa mas o menos 12:00 di merdia, na mo¬ 
mento cu patruya di Santa Cruz tabata coriendo den 
vecindario di Urataca, ta wak e auto A-11637, un Toyota 
Yaris, su glasnan ful preto gespuit. Tambe nan ta wak cu e 
auto falta e wanta lodo banda robes. Relaciona cu un caso 
di ladronicia cu a sosode parti mainta, caminda cu un auto 
similar a wordo horta, e patruya a dicidi di bai investiga. 
Nan a duna e chauffeur senal pa para, pero aki e chauffeur 
a primi trot bai. Den vecindario di Urataca 20 e chauffeur a 
perde control riba e auto y a bai dal den un cura di un cas. 

E conoci di polis Raymond Anthony Ras alias Otty a core 
baha for di e auto y a drenta mondi. Ta wordo sospecha cu 
e auto aki ta e mesun cu a wordo usa pa horta na e casnan 
na Bringamosa riba Diamars marduga. Diaranson pa 11:00 
di mainta, Central ta dirigi patruya di Santa Cruz na un cas 
na Piedra Plat caminda cu nan a wak Otty. Aki nan ta logra 
gara e malechor y ta hib’e warda caminda awo e tin cu bai 
responde pa su actonan criminal cu el a comete. 


Profugo Dems 
Vtebbtaser 

relac ora cu caso 
d lacton c acu 
videnda 

Ta sospecha cu e ta 
cana arma 

F or di Cuerpo Policial nos mesa 
di redaccion a haya e siguiente 
informacion pa cual ta pidi ayudo di 
pueblo. Ta asina cu e homber Den¬ 
nis A. Webb di 26 ana, naci dia 22 di 
April 1980 na Aruba, ta wordo busca 
relaciona cu un caso di ladronicia, ca¬ 
minda cu el a maltrata hende. Tambe 
ta ser bisa cu e ta peligroso y ta sospe¬ 
cha cu e ta cana arma. Ta pidi cualkier 
persona cu por sa paradero di Dennis 
pa tuma contacto mesora cu polis. 



ESCOHE CPNFRONTACI ON CU HOPI 
CAUTELA 

Un di e aspectonan mas delicado den educa- 
cion di un adolecente ta pa scohe kico ta bal 
un confrintacion y kico no. 

Mi ta corda un conversacion cu mi tabata tin 
cu un persona, un mama soltera, un par dfi 
ana pasa. Ora e'la ripara cu mi ta un sicologo, 
e'la cumonsa papia cumi di si yiu muher di 12 
ana. "Nos a bringa manera puchi cu cacho 
henter e aha aki", e'la bisa, "tabata terrible. 
Tur anoche nos ta pleita - y casi tur ora riba e 
mesun cos". 

"Y kico esey ta?", mi a puntra. 

"Wel, ainda e ta chiquito, y e kier feita su 
pianan, y ami ta haya cu e ta demasiado 
hoben pa esey. Pero e ta rabia asina hopi cu 
ni papia e no kier papia cumi." 

M'a mire den su wowo y a bisé: "Senora, bai 
cumpra un co'i feita pa bo yiu". 

E mucha ey di 12 aha ta navegando den un 
tempo di su bida cu lama por bira hopi bruto 
y dificil. Como un mama soltera, pronto mami 
lo ta tratando di kita su yiu adolecente 
rebelde di bai den droga, alcohol, sex y 
embarazo. En verdad, dentro di un par di aha 
lo tin hopi cayman na boca di e riu unda e ta 
navega. Den un situacion asina no ta 
prudente pa haci un problema riba algo asina 
insignificante manera feita pia. 

Mi a yega di mira otro mayornan crea 
confrontacion riba problemanan sin importan- 
cia. Mi ta haci un apelacion na bo pa no dana 
e amistad cu bo yiunan riba un comportacion 
cu no tin gran significacion moral. Lo tin hopi 
problema real cu lo exigi un actitud severo di 
bo banda. Spar bo energia pa e confrontacio- 
nan crucial ey. 



Guyabastraat 4, Dakota Tel: 582 4748 



Prome cu cambio di 
ana Hotel Roys na 
Savaneta un biaha mas 
a bira victima di atraco 

T abata diasabra anochi cu Polis a wordo manda cu 
urgencia, den oranan lat di anochi, na Hotel Roys 
caminda atraco a tuma lugar. 

Tabata aigun siman atras cu e establecimento aki ya 
a bira victima di dos atracador. E biaha’ki atrobe nan a 
logra bai cu un suma di placa y a logra huy. 

















SAC to informo’bo riba.. 


diaranson 7 Januari 2007 na 
Commandeurs Café na Savaneta. 
Inscripcion lo ta di 6’or pa 8’or 
p.m. Asina ta tur esnan in- 
teresa mester ta presente 
na tempo p’asina bo no 
keda’fo di e tremendo fes¬ 
tival infantil y hubenil aki. 


FAKKEL OPTOCHT 
2007 

Un biaha mas e celebracion 
cultural mas grandi di nos 
isla ta cla pa inicia. Esaki t’e 
dushi temporada di CARNA- 
VAL, pesey mes SAC kier a 
recorda tur e amantenan di 
Carnaval pa cuminsa inscribi 
pa Fakkel Optocht 2007 cu lo 
tuma luga diasabra 6 di januari 
2007. 

Fakkel ta mustra te awo di ta uno 
grandi y yen di ambiente. Miran- 
do e ultimo ananan unda e partici 


E leccion di Prins y Pancho di Aruba 
su Carnaval 53 

Aruba ta cla pa e prome eleccion p’asina 
elegi su figuranan di Prins y Pancho pa 
loke ta Carnaval 53. SAC ta informa cu tur 
esnan cu kier participa of entrenadornan 
cu tin participantenan p’e eleccion di Prins 
y Pancho cu nan tin oportunidad ainda pa 
inscribi te cu diadomingo 12’or di merdia 
y e ore ey mes ta tira lot. 

SAC ta spera cu tur esnan interesa pa 
pasa busca nan reglanan na tempo p’asina 
nan sa kico tur por y kico no por den e 
eleccion aki. 

Asina ta tur entrenadornan ta bai un 
yamada pa stimula mucha, hoben of 
adultonan pa participa n’e eleccion di nos 
figuranan di carnaval. 

Inscirpcion pa Calypso & Roadmarch 
Infantil-Hubenil 

Pa loke ta trata e inscripcion pa e Ca¬ 
lypso y Roadmarch Infantil-Hubenil, esaki 
lo tuma luga riba 


Esaki ta 
loke Grupo 
Champange 
lo ilustra den 
Fakkel, un fiesta 
mexicano di 
berdad cu Tequila 
Happy Hour. Pa loke 
nos a compronde 
di Linchi y su crew 
esaki lo ta un 
locura total cu 
nan ta bai pone 
riba caminda. Den 
e mesun rosea 
tambe e la senala 
cu e grupo ta 
limita dus si nan 
yega e cantidad cu 
nan kier yega nan 
no lo extende esaki 
mas, asina ta yega 
tempran na Cas di 
mama Oncha. 


tenan 

ta yega final y ainda ta 
keda cu hopi gana di sigui 
celebra. 

A precura e biaha aki pa 
haci e ruta un tiki mas largo, 
fakkel optocht 2007 ta sali 
e biaha aki for di banda di 
Aruba Entertainment Cen¬ 
ter pa 8’or p.m. y finaliza 
na D.O.W. 

Tur carnavalistanan ta 
wordo pidi pa tuma con- 


tacto cu e gruponan cu nan 
lo participa den e actividad 
aki p’abo no keda afo. 
Corda cu den e parada aki 
bo ta midi’e ambiente mes 
di e temporada. 

SAC finalizando kier a 
pidi na esnan tras di bari- 
cada pa nan comporta na 
mes p’asina e comunidad 
complete por goza un Fak¬ 
kel Optocht tremendo pa 
cual ya caba tin 10 grupo y 
13 banda insciribi_ 

SHWBLK 




Hospi Jollies plus Fakkel 
= BBO “Baila Bai Off” 


E grupo di 
carnaval di 
Hospital ta cla 
pa carnaval 53 y 
den e cuadro ey 
a pone tur cos cla pa ranka sali 
den e Fakkel Optocht di diasa- 
bra awo 6 di januari. Inscripcion 
p’e parada di Fakkel a cuminza 
caba, sea nan ta traha na hos¬ 
pital of no, bo por inscribi pa 
ta hunto cu Hospi Jollies den 
Fakkel. 

Si bo kier ta cu e grupo aki bo 
por pasa tur dia durante oranan 
di oficina n’e Informatiebalie 
di Hospital of bo por yama tel: 
588 4300, ext. 305 plus tur dia 
entre 8’or di anochi pa 10:30 
na gymzaal di PAAZ na tel 588 
4300 ext. 279 of 112). 
Participacion n’e parada di 


Fakkel cu Hospi Jollies ta costa unica- 
mente 40 Florin so! Y esaki ta inclui un 
tremendo T-shirt plus drinks y snacks. 

E animacion musical ta den man di e 
tremendo grupo BLADE. 

E preparacionnan ta tumando luga 
tambe p’e parada di lus na San Nicolas. 
E aha aki Hospi Jollies lo participa cu un 
tremendo vistuario esaki a l’estilo “Jar- 
dinero”. 

Hospi Jollies ta trahando duro pa pre¬ 
senta cu un sorpresa musical cu lo pone 
cayanan di San Nicolas tembla tambe y 
esaki si bo tin cu ta pendiente p’e! 

Asina ta, e aha aki “E Fiesta ta sigui” 
cu Hospi Jollies celebrando e di 30 Ani- 
versario di Hospital Dr. Horacio Oduber. 



T abata dia 2 cu ya caba Robert a sali cu tremendo produccion cu 6 tema di carnaval 
super cayente, e ana’ki ta uno special ya cu Los laga bai ta celebra su di 25 ana den 
carnaval di Aruba. E produccion aki ta inlcui su tema promocional di e ana’ki cual ta 
sona hopi bon mes. E titulo ta bisa’bo tur cos y porcierto Joselito ta canta esaki. E ta 
sona roadmarch cu infuencia di roadfire masha hopi mes, e combinacion di ritmo di 
carnaval cu ta pone bo pianan move sigur. Nos palabra di felictacion ta bai na Robert y 
tur esnan cu a contribui cu e produccion aki ta riba mercado caba... 



Ami no ta 
bai mas! 


E saki ta loke nos a compornde den un comunicado 
cu Garrio a manda pa nos, unda cu e la splica de- 
tayadamente kico ta su motibonan cu e no ta participa 
mas den calypso y roadmarch contest. Su razonnan 
fuerte e tin pa no participa mas y pa laga 6 hurado 
huzga su musica pa cual na final di cuenta ta pueblo 
ta dicidi. Riba dje e ta haya mas forza ainda ya cu e ta 
sali como tema number 1 pa 2006 den Top 100 cu “For 
fans only”....den e mesun rosea su otro cantantenan 
manera T-money y Janiero Eiden tambe a uni su mes 
na loke ta e pensamen to di Garrio. 





























Deporte 

No tabata manera a imagina 

Allen Iverson a anota 
30 punto contra su ex 
team di 76ers 


A llen Iverson a score hopi 
contra su ex team, pero su 30 
punto no tabata suficiente. Kyle 
Korver a anota 26 punto pa yuda 
Philadelphia na derrota diamars 
1008-97 riba Nuggets den e 
prome wega di Iverson contra di 
76ers. 

Iverson a score 10 punto den 24 
intento prome di wordo expulsa 
pa su segundo tecnical foul cu 
1:44 pa hunga. 

Sixers, cu a perde 14 di e 16 
weganan como bishitante y 19 
di su ultimo 23 en total, a an¬ 
ota 100 punto pa prome biaha 
den 16 wega y ta awo 4-4 desde 
cu a manda Joe Smith y Andre 
Miller na Philadelphia, hunto 
cu dos hungadornan na eligi den 
e prome round di e draft den 


e 2007, a cambio di 
Iverson. 

Miller tin 
17 punto y 10 
asistencia contra 
su antiguo team 
y Smith a anota 12 
punto. Nuggets a perde 
cuatro di su seis desde 
e yegada di Iverson, 
aunke ainda no ta 
hunga cu Carmelo 
Anthony, lider an- 
otador di NBA y J.R. 
Smith, na principal 
dupla anotador di 
liga prome di 
cu ambos taba¬ 
ta suspendi pa 
un cu Knicks 
luna pasa. 



n 

Stmunentu ta an i nan e origen 

Fabio Capello 
a demostra di 
no tin un die 
mihor relacion cu 
Antonio Cassano 


F abio Capello, tecnico di Real 
Madrid, a demostra cu su rela¬ 
cion cu Antonio Cassano no ta bon 
y tin un gesto di indiferencia na su 
futbolista ora e delantero italiano 


solicita trabou extra na final di e 
training. 

Cassano, mientras, ta spera resolve 
su futuro den Real Madrid cu un 
posible regreso pa Italia. 


Tabata e prome training di ana y 
Capello a demostra cu ainda no a 
perdona Antonio Cassano cu den 
e vestuario di e stadion di Nastic 
di Tarragona. Su relaciona nunca a 
buelto, apesar cu e 
delantero a ricibi e 
pordon di e club y di 
su entrenador. 

Por a comproba es- 
aki diamars. Capello 
a disena un train¬ 
ing di un ora, como 
prome trabou di ana 
prome di subi e rit- 
mo den un ora, ora a 
train desde ll’or di 
mainta. 

Ora e trabou a 

l h l;KiL EUranhcro 


Valido pa J anuari 4 2007 


Hank P^ipieren W i™ien H £'ht-cpi v Ih-iMa jij 
Rttø Chtqu en Over puklaft* 

BockEn^EM 


US Dollar 1.77 

CAN Dollar 1.50 

Engelse Pond Sterling 3.43 

Zwitserse Frank per CHF. 100 145.69 

Ned.Ant. Guiden per ANG. 100 98.00 

Japanse yen per JPY. 10.000 148.02 

EuroperXEU. 100 233.52 


1.78 

1.52 

3.48 

146.41 


1.80 

1.54 

3.54 
147.21 


100.00 biljetten 100.20 
chq./overboeking 100.00 


149.37 

235.65 


150.87 

238.02 


Provision di Devisa 1.3%. 

Segun articulc 12 di Afkend igingsblad di Aruba 1991 nr.GT 32, 

Ban,co Central di Aruba ta deflni @ tipo di cambio oficial pa 
m cambionan di placa extranhero. 

BANCO DI CARIBE 


3.54 


Nos ta honra Bo confianza 


duna pa finalisa, varios hungador- 
nan a tira riba gol defendi pa Diego 
Lopez, ora Capello a ordena tuma e 
caminda di vestuario. 

Cassano a sigui tira y Capello a 
insisti, pero e delantero italiano a 
solicita Italo Galbiati, segun tecnico, 
realisa un trabou extra pa mehora 
su forma y despues di consulta cu 
Capello, cu ya tabata bayendo ves¬ 
tuario, e tecnico italiano a dedica un 
gesto di indiferencia na su hungador, 
permitiendo esaki hasi loke kier pero 
kitando e presencia di e keeper. 

Di e forma aki, Cassano a keda 
cinco minuut den solitario ta tira 
movimento na ricibi bala y tiro riba 
gol bashi, sin e presencia di ningun 
keeper. 

E presidente honorario di Real Madrid, e argentino 
Alfredo Di Steafno a opina cu su compatriota Fer- 
nando Gago y Gonzalo Higuain, recientemente contrata 
pa e club spano ta extraordinario pero cu mesun cos cu 
ta spera su adaptacion na futbol spano. 

Saeta Rubia, considera un gloria di e futbol di Real 
Madrid, a sigura cu ta conoce e dos argentino paso a 
observa e weganan cu ta duna den e television y ademas 
tin noticia di prome man pa aigun familiar cu ta hopi 
futbolero. 

“Gago ta di Boca, ami tabata entrenador den e club ey. 
Cu Higuain ta uni cu ami a nace na River. E scol cu tin 
esaki ta hopi bon, di eynan ta sali hopi bon futbolista, 
tin bon base. Ami ta desea pa nan triunfa, paso si triunfa, 
Madrid ta triunfa. Esaki ta manera loto”, Di Stefano a 
bisa. A anadi cu e dos hoben mester siha hopi y observa 
tur dia. Tin cu scucha hopi bon e tecnico pa sa cu kier di 
nan, cu kier exigi y con kier traha. Mester tin pasenshi, 
ta hopi hoben, pero ta hungadornan extraordinario. 


S\P 


/ f 


J 


Mainta 

Tel: 583-1400 Fax: 583-1444 


Ta cuestion di tempo 


Alfredo Di 
Stefano a 
bisa cu Gago 
y Higuain ta 
extraor '* 


JL-Jsenq, 

SIEMENS 

Descanso t>a dos atacante 


R eal Madrid a completa den Valdebebas e 

prome training di 2007, di cual tabata ausente 
José Antonio Reyes y Ruud Van Nistelrooy, pero 
cu cual a participa ya recupera pa e compromiso 
na Coruna, Guti, e frances Diarra y David Beck- 
ham. 

Cu un training di un ora intenso di duracion, e 
hungadornan di Real Madrid a regresa bek na tra- 
bou despues di un descanso di Pasco y aha nobo. 


Desde 18.00 ora di Spana, e team dirigi pa Fabio 
Capello, a cuminsa na prepara e proximo compro¬ 
miso di Liga, diadomingo contra di Deportivo la 
Coruna, sin e presencia di Reyes y Van Nistelrooy. 

Despues di e accidente di Reyes cu Guti, ora nan 
dos tabata bayendo pa tira riba gol e pasado 30 di 
december, e extremo no por a train e ultimo dia di 
ana ni diamars. Ta sufri un lesion chikito na su pia 
drechi y ta den tratamento cu fisioterapie. 


Van Nistelrooy tambe a regresa di vakantie di 
pasco cu un molestia cu a impidi esaki train den e 
ultimo sesion di trabou di 2006 y den e prome di 
2007. A core di forma suave riba e veid, ainda cu 
molestia cu a sufri na su musculo robes. 

E apartado positivo a protagonisa Guti, ya recu¬ 
pera di e fuerte golpi cu a hiba den e enkle robes, 
Beckham, despues di laga atras un cervicalgia, y 
Diarra un biaha supera su problema muscular. 


THE 



PLAYING NOW 


TumT; 


LU! 


j 


din "it tajfEii w 1 ti&lF" i 


Irti I ■« i i rt m 



■ lilå U -tal! 


m na m 
F0W KNOWUS-WtfHf 



HILDREN OF MLN 


*jf 

wm tom vj at 

BIOOD 

DIAMOND 


Drama/Thriller IR) 
Julienne Moore & Clive Owen 
Daily: 4:50 - 7:10 - 9:30 
Matinee: 12:10- 2:30 

si 

Ammated cartoons IPG) 
Kate Winslet & Hugli Jackman 
Daily: 4:05 
Matinee: 12:05 - 2:05 

THE HOLIDAY 

Comedy/Romance IPG-13) 
Cameron Diaz & Kate Winslet 
Daily: 6:10-9:00 

NIGHT AT THE MUSEUM 

Fantasy/Comedy IPG 
Den Stiller & Carla Gugino 
Daily: 4:50 - 7:00 - 9:20 
Matinee: 12:10- 2:30 


Musical/Drama IPG-13) 
Deyonce Knowles & Jamie Foxx 
Daily: 4:55 - 7:20 - 9:50 
Matinee: 11:50- 2:20 

THE PURSUIT UF HAPPYNES 

Drama IPG-13) 

Will Smitli & Thandie Newton 
Daily: 5:05 - 7:40 - 10:00 
Matinee: 12:20- 2:20 


Action/Thriller IR) 
Jennifer Cornelly & Leonardo DiCapri 
Daily: 4:05 - 6:50 - 9:30 
Matinee: 1:20 


DRIVE I 




Unaccompamed IVIanor 

Comedy IPG) 

Wilmer llalderama 
Dylan Christopher 
Thu: 8=00 

Fri & Sat: 8=00 & 10=30 
Adm in General Awg 7.25 
Sum NO MOVIE 

Tin’e bon meroci 

Roger Federer rey di tenis tabata atrobe 
corona campeon di campeon den 2006 



E suizo Roger Federer, number uno di tenis 
mundial, a wordo corona campeon di 
campeon den 2006 pa segundo ana consecutivo 
pa e corant frances L’Equipe. Cu 893 punto, 
Federer ta encabesa e clasificacion, sigui di e 
golfista mericano Tiger Woods y di e piloto 
spano di Formula Uno Fernando Alonso, 
segun e votacion di tur e redaccion. 

Federer ta e campeon universal di e comien- 
so di e siglo, hopi mas cu Woods of Alonso, 
Ronaldinho of Valen tino Rossi. 

Den un momento cu Michael Schumacher, 
Andre Agassi, Hicham El Guerruj, Ian Thorpe 
y Zinedine Zidane tabata, e tenista suizo a pasa 
riba tur e grandinan. 

Den e clasificacion di 2006 UEquipe, e 


landador frances Laure Manaudou a ocupa di 
cuarto lugar, e atleta Asafa Powell di cinco, e 
tenista Amelie Mauresmo di seis, Benjamin 
Raich di siete, e hungador di rugby Dan Carter 
di ocho, Thierry Henry di nuebe y Sebastien 
Loeb cu su copiloto Daniel Elena di dies. 

E futbolista brasileno Ronaldinho a parece 
na di 11 lugar, sigui pa e ciclista Paolo Bettini 
y di e futbolista Fabio Cannavaro y di Antoine 
Deneriaz empata den e lugar 13, mientras cu 
Zidane ta ocupa di 16 lugar. 

E hungador spano di basketball Pau Gasol ta 
ocupa di 31 lugar, den e penultimo di lista, cu 
2 punto, mientras cu e futbolista Willy Sagnol, 
Samuel Eto’o y Gennaro Gattuso ta sera e 
clasificacion cada uno cu un punto. 

Pronto su regreso 

Shaquille O Neal lo por bolbe 
pronto segun o entrenador 


S haquille O’Neil lo ta cu Heat pa un serie di seis wega 
den ciudad desde diabierna y por bolbe na e rotacion 
15 di january contra di Lakers, e entrenador Pat Riley a 
bisa. 

O’Neil no a train desde cu a sufri un lesion na su rudia 
robes 12 di november. A opera un siman despues y a 
estima cu lo ta menos t’e cu final di december. 

Ta spera cu e centro di 34 ana ta bolbe na practica den- 
tro di poco. O’Neil a senala cu mester un par di sesion pa 
ta na punto. 

“Hungando basketball ta e unico manera di haya e mi¬ 
hor nivel”, el a bisa dialuna. 

Riley a indica cu O’Neil a mantene den bon forma fisico 
cu su peso bou di 330 liber y su body fat na menos cu 
13%. 

“A pone hopi empeno pa ta cla”, e tecnico a bisa. E actu- 
al campeon di NBA a pasa para sin O’Neil, ken solamente 
a wak accion den cuatro wega. Su record ta di 13-17 y ta 
figura tercer den e division. 

O’Neil a promedia 14 punto y 7,5 rebounds prome cu a 
lesiona. Heat ta midi cu Clippers diaranson y ta inicia su 
gira como bishitante contra di Suns di Phoenix. 




JV Oduber 
Aruba N.V. 


Is now accepting application for 
the following position; 

-Tig Welder 

If you are interested in the above 
mentioned position, pis mail your 
resume to P.O. Box 2506 befroe 
lOth of January 2007 


JV Oduber 
Aruba N.V. 


Is now accepting application for 
the following position; 

- Quality Control 
Coordinator 

If you are interested in the above 
mentioned position, pis mail your 
resume to P.O. Box 2506 befroe 
lOth of January 2007 


Aruu Mali 




BO C0NECCI0N CU MERCA 

SHOP ONLINE: www.arusamailbox.eom 


Bo a mira algo riba television, 
website of catalog y 
bo no sa con pa eumpre 
or order e producto? 

Nos ta bo solucion 



Pa mas informacion yama 

583-2459 Of 583-0631 



PA TUR FIESTA 
PA MUCHA 

YAMA 

923523 / 5838769 

No ta cumjjli cu su parti 

Chelsea a empata 
cu Aston Villa y laga 
pasa e chance di lider 


C helsea no a probecha su bishita na 
Villa Park pa corta distancia cu e 
lider di Premier League, Manchester 
United, y ta laga den caminda dos punto 
cu por cuminsa na wordo determina den e 
futuro di liga. 

A completo e wega 22 y Chelsea cu 48 
punto. Ta sigui seis di Manchester United 
di Alex Ferguson y Carlos Queiroz. 

Chelsea a cuminsa bon. Explotando e 
banda drechi na maximo. Di eynan cu- 
riosamente no a parece Wright Phillips y 
si ta exhibi den cambio Essien y Drogba. 
Un ocasion di Drogba y otro di Laou na 
Aston Villa, cu ta wanta con por na wanta 


un gol t’e cu descanso. 

Chelsea no ta di aha pasa. John Terry, 
lesiona, a wak e wega den tribune. Y José 
Mourinho a wak cu su problema defen¬ 
sivo, Gallas tambe ta for di combate. 

Mourinho a duna entrada na Geremi. 

Ta e comodin di e team. Tabata su bida 
completo. Den Madrid di Toshack y den 
Chelsea awo, unda t ahunga awe nochi 
di lateral, desplasando Ferreira na centro 
di wega. Salomon Kalou tabata titular. 
Shevchenko, den e banki. Chelsea a 
domina, pero sin definicion arriba. Ni 
Kalou, heroe di Feyenoord den e campana 
anterior, ni Wright Philips a duna talla. 

A ruba Racquet Club ta introduciendo hopi 
cambio den 2007. Cu un Club reciente- 
mente renoba y mas bunita, e partnership cu 
Sanchez Tennis Services, awor nan a launch 
su website nobo esta www.arc.aw. E idea ta pa 
duna tur su miembronan mas servicio y comodi- 
dad. Duna nan informacion di kiko tin den e 
programasion din nan calendar, e ranking actual 
di e club, potret di e eventonan, registrasion pa 
e eventonan y hopi mas. Tambe ta pa e comuni- 


dad di Aruba sa kiko e club tin pa ofrece pa tur 
es nan cu lo por bira miembro di un di e mihor 
Club di e region di Caribe. Aruba Racquet Club 
tambe ta conta cu un cantidad di visitante for 
di tur parte di Merca, South America y Europa 
y nan tambe por asina sa kiko nan lo por hanja 
ora nan ta bin of wak e galleria di potret di e 
site. Sin duda cu e cambionan lo ta pa mihor y 
nos ta espera cu tur hende lo por hasi uso di e 
website aki. 




Si bo tin 2 of mas ana di experiencia den layout y diseno, 
y bo ta creativo y bo por traha independientey responsabel, 
y bo ta capas dl traha cu Photoshop y In-Design, 

Of bo sa hopi di computer pero bo no ta mucho bon den e 
programanan di Eøyouty design, pero ta willing di si na. 



interesadonan por manda nan CV hunto cu un passfoto na 
Margrietstraat 3 of bo por manda nos bo CV na 
sue@awemainta.com, promecudia 14 di Janu ari 2007. 

GENERAL I 

De Palm Tour a elegi e empleadonan 
cu a sobresali durante 2006 



funniest employee Toro Werleman 



Queen & King 2006 
Gilberto Perez y Zulay 
Mardenborough 


Ist run up 
supervisor 
of the year 
Judella Lacle 
Tromp 



Most Popular Ryan 
Sign 



Schoco winner 
Howard Folkes 



Employee of the year Carla Martinus 


D urante e celebracion di Pasco organiza pa empleadonan di 
De Palm Tours, a realisa tambe e otorgamento di premi- 
onan pa esnan cu a sobrsali den diferente area di nan trabao 
durante 2006 . 

Siguientemente por mira un foto raportahe di e evento aki 
caminda varios empleado a wordo honra. 



Most popular manager Mitchell Vleeming 



Best Smile Max Gums 



Queen & King 2007 
Rowald De Graaff y 
Lidya Kock 



Ist run. up employee of 
the year Johny Val 



Most supportive department 
Maintenance 

Un detenido pa filma ehecucion di Saddam 



A utoridadnan a detene ayera un persona kende 
nan ta acusa di a filma cu un telefon celular 
e ehecucion di e ex dictador Saddam Hussein, 
asina un asesor di e prome minister iraki a duna di 
conoce. E asesor di prome minister Nuri al-Maliki, 
kende a papia den anonimato ya cu e no ta autoriza 
pa papia cu prensa, no a duna identidad di e deteni¬ 
do. Pero el a indica cu e tabata un “funcionario cu a 
supervisa e ehecucion” y cu “e ta wordo investiga”. 

“Den e ultimo oranan, Gobierno a detene e per¬ 
sona cu a filma e video di e ehecucion di Saddam,” e 
asesor a duna di conoce. 

Television estatal iraki a pasa un video oficial di 
e ehecucion, cu no tabatin sonido y nunca a mustra 
momento cu ta kita e pida palo bou su pia y via cual 
buraco e detenido ta cai. Pero e video telefonico ta 
mustra con den e momentonan final e ex dictador 
ta wordo insulta y un voz ta grita “Bai pa fierno!” 
prome cu el a wordo ehecuta. 

E escena, difundi pa e canal di television Al-Yazira 
y y riba internet, a causa protesta na varios parti di 
mundo y entre e minoria sum iraki, cu a perde nan 
posicion di privilegiado ora cu Saddam a wordo 
deroca na mart 2003 cu e invasion encabesa pa 
Merca. 


Al-Maliki diamars a ordena Ministerio di Asun- 
tonan Interno pa investiga e video - specialmente 
kende a filme y con el a wordo difundi. 

Diarason, un fiscal iraki presente na e ehecucion 
a nenga e informacion segun cual a acusa e asesor 
di Seguridad Nacional di Irak di ta esun supuesta- 
mente mezcla den e filmacion. 

“Mi no ta acusa Mowaffak al-Rubaie (asesor di 
Seguridad Nacional di Irak), y mi no a mira cu el a 


saca foto”, e fiscal Munqith al-Faroon, kende a pre¬ 
senta e denuncia den e huicidio di Saddam, a bisa. 

“Pero mi a mira e funcionarionan gubernamental 
- presente durante e ehecucion filmando e video 
completo di e ehecucion, usando e lusnan cu taba- 
tain ey pa e filmacion oficial. 

Usando cameranan di celular. Mi no sa nan 
nomber, pero mi ta corda nan cara,” al-Faroon a bisa 
den un entrevista telefonico. 


Indicacion di satanismo 
den asesinato di mucha 
muher na Guatemala 


P olis di Guatemala a haya evidencia 
cu ta mustra cu e decapitacion di 
un mucha muher di seis aha tabata parti 
di un ritual satanico cometi dor di dos 
adolescente influencia pa e musica di 
heavy metal. 

“Na e lugar a haya imagennan satani¬ 
co, un cabez seco di baca y un circulo cu 
un strea mei-mei,” un oficial di polis a 
duna di conoce na prensa. 

Ademas, segun secretaria di comu- 
nicacion social di polis, Maria José 
Fernåndez, “nos a haya un sapo lora 
den pana y un imagen di Maximon (un 
deidad pagano usa pa bruheria). Esaki 
ta pone nos pensa cu ta trata di un ases¬ 
inato ritual.” 

E asesinonan a confesa na periodis- 
tanan y polis cu nan a mata e mucha 


Evelyn Karina Isidro Ramirez dialuna 
anochi ora cu nan tabata bou efecto di 
droga. 

“Mi tabata burachi y droga, mi a corta 
su cabez ...,” Walter Aguirre di 18 aha 
a bisa na momento di su captura. Su 
complice Rollyn Rollyn Arrivillaga, di 
19, lo a yude pa saca e curpa y deshaci 
di dje. 

E menor a desaparece dialuna atardi 
ora cu su mama a mande bai cumpra 
un pana na un tienda den vecindario. E 
autornan di e crimen lo a abusa sexu- 
almente di e menor prome di corta su 
cabez. 

E dos hobennan a wordo deteni aigun 
ora despues cu nan a dera e curpa di e 
menor den un baranca serca di e bario 
pober unda nan tabata biba. 


Prils dl petroleo a 
baha dor di clima 
frieu na Merca 

P rijs di crudo pa entrega na inicio di 2007 a cuminsa cu 
un reduccion di 1 4,5% diarason debi na e clima inusu- 
almente calido di Merca, un gran consumidor di azeta di 
calefaccion y gasolin. 

Crudo liviano di contenido sulfurico abou, pa entrega na 
februari, na bolsa di New York, a baha cu 2,73 dollar com- 
para cu e prijs di ciere diabierna, te cu 58,32 dollar pa bari, 
su nivel mas abou den seis siman. 

“E clima frieu na Merca probablemente lo causa un 
mermeracion den e demanda di com,bustible di calefaccion”, 
segun e analista Victor Shum, di e empresa Purvin & Gertz, 
na Singapur. 

Na New York e temperatura maximo den e prome dia di 
aha a yega na 12 grado centigrado, mas hal to cu normal. 

Sinembargo, hopi analisa ta kere cu e crudo pa entrega a 
termino largo lo keda e aha aki riba 60 dollar pa bari na e 
demanda pista di Asia y Medio Oriente. 

MUNDO I 

Un a sera ana, y e ruman a habri ana 


Morocho ta nace 
don diferonte ana 



CC X T an a nace cu dos minuut di 
1M diferencia”, e ta ta Scott Hoe- 
nig, a bisa. “Pero nan a dicidi di kier 
ta e morocho di 2006-2007”, e mama 
Jennifer a laga sa. 

Jennifer y Scout Hoenig a planea un 
bispo di ana tranquilo, completo cu un 
boter di Apple Cider, naturalmente sin 
alcohol. Jennifer Hoenig tabata biba na 
Centro Medico Tufts na New England 
pa e ultimo tres simannan, caminda e 
tabata tin un reposo na cama prescribi 
pa su docter. Docternan tabata traha 
duro pa e no duna luz prematuramente. 
Banda di ll’or dia anochi, ora otronan 
tabata prepara pa yama bonbini na un 
ana nobo. Jennifer y Scott tabata pre¬ 
para pa conoce nan babynan nobo. 

“Hendenan tabata papia hopi cos 
caminda nos tabata, manera: ‘Ha, ha, 
lo tabata pret si cada un nace den un 
diferente ana”, Jennifer a bisa. 

Pa 11:58, nan yiu muher a nace, 
pisando 1 liber y 15 ons. E tabata e ul¬ 
timo baby di 2006. Djei pa mei anochi 
mas 10 pa 15 seconde, e pareha Hoenig 
a conoce nan yiu homber cu a pisa 2 
liber y 7 ons. E tabata e prome baby di 
2007 na e ciudad. “Nos resolucion ta pa 
wak bon pa e dosnan aki”, Jennifer a 
bisa. 

Esaki tabata seguramente un “Bon 
Ana”, especialmente ora docter a bisa 
nan cu e babynan ta bon di salud. “Am¬ 
bos baby a Sali yorando, mas cu esey mi 
no por pidi”, jennifer Hoenig a bisa. 


AN Mamta 

Tel: 583-1400 Fax: 583-1444 

Despues di 300 aha: 

Ultimo biaha cu nos a sera 
ana como Pueblo Antiano! 

I WILLEMSTAD I 

D en e tradicional discurso di fin di ana di Minister 
Presidente, sra. Emily de Jongh-Elhage a proclamå 
cu esaki ta delaster biaha cu nos ta sera aha como pueblo 
Antiano. Despues cu historia a trece nos hunto mas cu 300 
aha paså, otro aha nos lo pone fin na e laso oficial aki. Den e 
aha cu ta bini, Corsow y Sint Maarten lo bira autonomo den 
Reino, y Bonaire, Saba y Sint Eustatius lo bira municipio 
special di Hulanda. Pero.... maske ki rumbo cada isla cue, e 
relacion entre nos pueblonan lo keda grabå pa semper den 
nos alma di acuerdo cu Minister Presidente. “Nos a conocé 
otro, pléita y stima otro, adoptå otro su custumbernan, papia 
otro su lenga, biba na otro su tera, y cria famia cu otro. E 
mescla di hende y pensamento aki, a haci nos islanan loke 
nan ta awe, un pais, mescos cu den otro parti di Caribe y den 
paisnan manera Merca y Canada, nos pueblonan ta consisti 
di hende di diferente origen. Aparte di hende di origen 
Indjan, nos tur a bini for di otro parti di mundo”, asina sra. 
Emily de Jongh-Elhage a observå. 

Pa Daily Herold .... 

Minister Atzo Nikolai 
ta Personahe di Ana 


I PHILIPSBURG I 

a redaccion di e diario Daily Herald na 
Sint Maarten, Minister Atzo Nikolai ta 
Personahe di Aha apesar cu e no ta ‘son of the 
soiP manera tradicionalmente sa te caso. 

Danki na su determinacion, Corsow y Sint 
Maarten tin na nan alcanse pa hana status di 
pais autonomo mientras cu status di municipio 
Hulandes pa Bonaire, Saba y Statia ta suma- 
mente realista y na bistå. 

Danki na su determinacion, Antia, Corsow 
y Sint Maarten a firma e Acuerdo Final na 
Hulanda y cu tabatin un impacto asina grandi 
riba politica y bida diario di nos islanan. 

Nikolai a duna e 3 islanan mas chiquito 
- Klein3 - e importancia cu nan merece 
despues cu nan no a hana e peso aki durante 
preparacionnan local pa desmantelå Antia. 

Foi promé dia cu el a bira Minister pa 
Relacionnan den Reino cu Antia y Aruba, el 
a continuå cu e proceso cu Pechtold mester a 
laga bai y a pone speed den e proceso. 

Su posicion tabata totalmente contrario 
n’esun di Gijs de Vries kende no kier a tende 
di Status Aparte p’e islanan. 


Éx-Minister Klaas de Vries tampoco tabata 
tan entusiasmå que digamos pa desmantelå 
Antia. El a anunciå cu den dos luna e kier un 
acuerdo politico y a logra. 

Despues di reunionnan na Kralendijk dia 2 
y 3 di october y dia 11 di october na Den Haag 
a firma e acuerdo pa nan bira municipio. 

Dia 2 di november 2006 a firma e Acuerdo 
Final cu Antia, Sint Maarten y Corsow. 

RECHASO DI E ACUERDO 

Despues cu partidonan a reuni na Hulanda 
den Spaansche Hof, a saca foto, bebe cham- 
pana, brasa otro y gritonan manera finalmente 
por desmantelå Antia a zona. 

“Biba Corsow” y “Biba Sint Maarten” a 
zona pa despues Conseho Insular a rechaså e 
acuerdo. 

Resto ta historia pero si mira atras, en reali- 
dad Daily Herald tin razon pa proclamå Atzo 
Nikolai como 

Personahe di Aha na Sint Maarten maske 
nan mes tambe a cai den slump pa loke ta pre¬ 
paracionnan pa hana Status Autonomo. Pero 
esei no ta falta di Nikolai.... 



SJIEM FAT & KUSTER 


ATTORNEYS AT LAW 

Met groot verdriet, maar tevens vervuld van mooie herinneringen, 
geven wij U kennis van het overlijden op 82 jarige leeftijd van: 

Dr. Mr. PAUL VALENTIJN SJIEM FAT 

in leven vader van mr. Johan Sjiem Fat 

Staf en personeel van advocatenkantoor Sjiem Fat & Kuster 
wensen mr. Johan Sjiem Fat en overige kinderen, kleinkinderen en 
familieleden van de overledene heel veel sterkte toe. 

Advocatenkantoor Sjiem Fat & Kuster deelt hierbij tevens mede dat 
zij op maandag 8 januari 2007 in verband met de ter aarde 
bestelling van de overledene de hele dag gesloten zal zijn. 

ANTIYAS I 

Contrario na otro islanan.... 


Corsow no ta dilanti porta di un futuro nobo... ainda 


I WILLEMSTAD I 

i acuerdo cu Minister Presidente sra. Emily de 
Jongh-Elhage, e pueblonan di Sint Maarten, 
Bonaire, Saba y Sint Eustatius a hala rosea hundo pa 
hisa nan isla buta den porta di futuro nobo. 

Corsow ainda no t’asina leu. Diferente grupo a re- 
chaså e Declaracion Final cu Corsow, Sint Maarten 
y Hulanda a negociå. Aha nobo por trece speransa 
nobo. 


Pero speransa nobo ta reina solamente si nos mira 
nos diferencianan como un chéns pa siha compren- 
dé otro mihor. Acuså otro di ta “....traicionå pais, ta 
hiba nos mas leu fo’i cas, papia di bende Corsow ta 
crea desunion sin base y di hende cu bende produc- 

to, no tin nada mas di bisa ariba.” 

En cambio e Declaracion Final ta un punto di 
salida cu ainda por refinå. E lo fungi como base pa 
un conferencia di mesa rondo, di cua su resultado 


ainda pueblo por huzga den referendum. 

E ta enserå tambe un periodo di prueba di 5 aha pa 
pueblo experenciå con su pais nobo ta funcionå den 
pråctica, y si tur hende ta cumpli cu su parti. 

Y pueblo ta keda di tur manera cu su derecho di 
autodeterminacion, pa scoge otro rumbo si e ta deseå 
esei. 

En corto, Corsow ta y ta keda di e pueblo Cura- 
soleno. 



Apesar di sclabitud.... 

Pueblo 
Antiano tin 
su historia y 
custumbernan 
comun 

I WILLEMSTAD I 

U n otro aspecto di loke ta 
mara nos como pueblo 
cu sra. Emily de Jongh-Elhage 
a mencionå den su discurso di 
fin di aha ta cu nos tur a bini 
bao di otro circunstancia. 

Y nos tur a carga nos mes 
historia y custumbernan bini 
cuné. Sclabitud a pone e dife¬ 
rencianan den pueblo parce 
insuperabel. Tog nos sociedad 
a crea un fibra cultural cu a 
mara nos na otro y a produci 
loke ta ‘Di Nos’. 

Papiamento, cu a nace for 
di e encuentro doloroso entre 
Africa y Europa, awe ta lenga 
auténtico di Corsow y Bo¬ 
naire. 

Su raiz a pega duro den 
baranca, y el a spruit den tur 
skina di nos islanan. Carnaval, 
e manifestacion cultural mas 
popular, a drenta nos region 
como tradicion Catolico for di 
paisnan manera Italia, Spana 
y Portugal. 

Aki el a keda transformå pa 
baile, musica y otro tradicion 
di nos pueblonan, y a bira un 
espectåculo festivo pa grandi y 
chiquito. 

Nos religion y creencianan, 
cuminda y arquitectura, tur 
tin pida di diferente origen. 
P’esei... si nos stima nos cul- 
tura, nos no mester tin miedo 
di stima otro tambe. 

Natuslm D^arta-Stn^-Nunes y famia 

Pa sorpresa di masha 
hende. 

Spong lo 
defendé 
sospechoso 
Curasoleno 

I WILLEMSTAD I 

E famoso abogado penal 
Gerard Spong a asumi 
defensa di e sospechoso di 
origen Curasoleno Julien 
Constancia kende ta detené 
riba sospecho di asesinato di e 
hobencito Jesse Dingemans di 
8 aha luna paså. 

E asesinato a tuma lugar 
den aula di un skol na 
Hoogerheid. Julien Constan¬ 
cia e periodo ei a caba di sinta 
un castigo di prison pa atraco 
y tabata un di e Curasole- 
nonan cu constantemente ta 
cambia di direccion of no tin 
direccion mes. 

Su tata kende tabatin anos 
sin miré - for di su hubentud 
- ta un instructor deportivo 
policial na Hulanda. 

Abogado Henk van Asselt 
a pidi Spong pa tuma defensa 
di Constancia pa su cuenta 
pasobra e mes no kier a sigi cu 
e caso. 

Van Asselt no kier a bisa di- 
con el a retirå como abogado 
di Constancia, pero a observå 
cu e hecho cu Constancia ta 
sigi nenga di te asesino, te 
algo incongruente. 

Polis a hana sanger di e ho¬ 
bencito riba su bachi y actual- 
mente Julien ta preso den un 
prison di maximo siguridad 
na Vught. E ta insisti cu no ta 
su persona a mata e mueha di 
8 aha. 


Dbburtiit 4 ili J jiiLiiin 1007 pa 4 F or dj aUrdf ulkudo hw di 
M iy* Kikmmiu ilj himdm p;L Saninrm Cdiholica na 

Fnnicbra, Srj.. lilvn dfm. lo Ui repi.is^ for di 2‘w di irerdu tk-n 
Mlfiu. Lu 1 111 un bos den Mi^i pa miin 1 ?ni:kHi di Santara. p.L 

L-M1MN llM I IL dL-Ml-J EU IlU S UH JimLlClL'lh 

fiction pa condhJOKaa: 

Dlaratum.m ^ di Januari 2007 ra c:^t^ hoiMkra di Th.i r 
U'or p_m. 

f-tr |J, ci^vrAp j'itr c 1 tWtter V c OliÆrj J CJ .H'fiffH'f tf liumr ifeu 


AW Mainta 


nol ic i a rr Jhv^ni j in1u.com 

Tel: 583*1400 
Fax:583-1444 











Social 


32-AWEMainta | Diahuebs JANUARI4,2007 


Pabien na 
Sherdel 


R iba e prome dia di ana Sherdel Maduro Lopez a celebra 
su prome anito. E celebracion cu su mami Shermain 
y papi Delo, a prepara pe a tuma lugar na e jardin di Casa 
Cuna. 

Su tanta- y omonan a prepara un fiesta special pe. Tur su 
primo y primanan a canta, hunta cu welo y welanan a canta 
Happy Birthday pa despues kibra e pinata. Hasta un Dande 
Sherdel a ricibi pa prome biaha. Hopi ana mas Sherdel. 

